### | | | | --- | --- | | | | | --- | | **Byråd** 30. april 2019 Sagsnr. 710-2012-153533 Dok.nr. 710-2019-87778 Sagsbehandler DPABJE | | 63.                 Godkendelse af initiativer i forlængelse af friluftsstrategien - Åbent

###

|  |  |
| --- | --- |
| Tidl. politisk behandling |  |
| Forventet sagsgang | KF-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til forslag til
Friluftsstrategiens handlingsplan for 2019 samt frigivelse af rådighedsbeløb
hertil. Forslaget er vedlagt som bilag.

Forslaget beskriver ni konkrete initiativer, der bidrager
til at realisere Friluftsstrategiens målsætninger om at styrke sundheden,
inspirere til friluftsaktiviteter og udvikle nye rekreative muligheder.
Indsatserne er jævnt fordelt mellem friluftsstrategiens tre indsatsområder:

·
stier og forbindelser

·
friluftsområder

·
information og formidling.

De ni konkrete initiativer er udvalgt blandt de 28 ideer og
projekter, som borgere og foreninger har indsendt til Teknik og Kultur som
forslag til handlingsplanen. Et enkelt forslag kommer fra Teknik og Kultur.

Teknik og Kultur har generelt prioriteret konkrete og
borgernære projekter. ”Borgernær” skal forstås som, at projekterne enten er
lokalt drevet, eller at projekterne skaber umiddelbar værdi for mange borgere.
”Konkret” skal forstås som, at projektet er færdigudviklet og kan igangsættes
uden yderligere supplerende undersøgelser eller inddragelse.

Byrådet godkendte 29. maj 2018 en fireårig forlængelse af
Friluftsstrategien, der derfor løber til udgangen af 2022. Friluftsstrategien
er vedlagt som bilag.

**VURDERING**

Teknik og Kultur vurderer, at de prioriterede projekter i
forslaget til handlingsplan for 2019 er i overensstemmelse med indsatsområderne
i Friluftsstrategi 2015-2022, der blev vedtaget af Byrådet 26. maj 2015.

**ØKONOMI**

Friluftsstrategiens Handlingsplan 2019 er finansieret af de
afsatte rådighedsbeløb til initiativer i forlængelse af [adresse] på
500.000 kr. i Budget 2019-22.

Handlingsplanens ni initiativer beløber sig til sammenlagt
499.942 kr.

Der søges om frigivelse af det afsatte rådighedsbeløb.

**INDDRAGELSE**

Borgere, foreninger og interessenter på friluftsområdet har
haft mulighed for at indsende forslag til handlingsplanen fra 15. oktober 2018
til 1. januar 2019.

Muligheden for at indsende forslag har været annonceret via
Favrskov Kommunes hjemmeside og kommunens facebookside. Grønt Råd, Landsbyrådet
og foreninger på Kultur- og Fritidsområdet, Planområdet og Natur- og
Miljøområdet har modtaget direkte opfordringer til at søge via mail.

Der har desuden været afholdt korte oplæg om muligheden for
at sende forslag til handlingsplanen på møder i Grønt Råd og Landsbyrådet.

En arbejdsgruppe, nedsat af Grønt Råd, har bidraget til
vurderingen af projekterne i forslaget til handlingsplan for 2019. Rådets
medlemmer, bl.a. Spejdersamrådet og Danmarks Naturfredningsforening, er
indstillet på at bidrage i forbindelse med gennemførelsen af projekterne.

Udmøntningen af handlingsplanen for 2019 kræver desuden
inddragelse af bl.a. lodsejere, skoler, kulturhuse og dagsinstitutioner.

**INDSTILLING**

Direktøren for Teknik og Kultur indstiller til Byrådet:

1.
At godkende forslag til
Friluftsstrategiens handlingsplan for 2019.

2.
At godkende en anlægsbevilling på 500.000 kr.
finansieret af det afsatte rådighedsbeløb til initiativer i forlængelse af
Friluftsstrategien på 500.000 kr. i 2019.

**BESLUTNING**

***Kultur- og Fritidsudvalget, 3. april 2019:***

Fraværende:Katcha Schmidt

Ad 1: Indstilles godkendt med følgende ændringer:

Projekt 2 Orienteringsløbskort bevilges 60.000 kroner

Projekt 5 Informationsdome i Sussie Schou bevilges ikke

Projekt 7 Sti mellem Norring og Hinnerup bevilges ikke

Projekt 8 Styrket naturbegejstring bevilges 100.000 kroner

Projekt 9 Oprensning af Birte Friis bevilges ikke

Udvalget bevilgede samtidig 100.000 kroner til Hammel
Idrætscenter til projektet Oplevelses- og bevægelsespark. Projektet forelægges
for Kultur og Fritidsudvalget til godkendelse.

Ad 2: Indstilles godkendt.

***Økonomiudvalget, 23. april 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Forslag til Friluftsstrategiens Handlingsplan for 2019 | 710-2019-40047 |
| Friluftsstrategi - Med grafisk opsætning | 710-2015-190249 |